บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

***โรงเรียนเวทมนตร์แม่มดน้อยฝึกหัด*** (ญี่ปุ่น: リトルウィッチアカデミア; อังกฤษ: Little Witch Academia) เป็นแฟรนไชส์การ์ตูนญี่ปุ่น ที่สร้างโดย โย โยชินาริ และ อำนวยการสร้างโดยทริกเกอร์ ในฉบับภาพยนตร์สั้นดั้งเดิมกำกับโดยโยชินาริ และเขียนโดยมาซาฮิโระ โอตสึกะ ออกฉายครั้งแรกในวันที่ 2 มีนาคม ค.ศ. 2013 ซึ่งเป็นส่วนหนึ่งของชุดอนิเมะมิไร 2013 โดยโครงการฝึกหัดแอนิเมะเตอร์รุ่นเยาว์ (Young Animator Training Project's Anime Mirai 2013) และต่อมาได้อัปโหลดพร้อมคำบรรยายภาษาอังกฤษลงบนยูทูบตั้งแต่วันที่ 19 เมษายน ค.ศ. 2013 ภาพยนตร์สั้นเรื่องที่สองได้รับการสนับสนุนผ่านเครือข่ายระดมทุนคิกสตาร์เตอร์ (Kickstarter) ซึ่งได้สร้างเป็นภาพยนตร์ *โรงเรียนเวทมนตร์แม่มดน้อยฝึกหัด: พาเหรดแห่งเวทมนตร์* (Little Witch Academia: The Enchanted Parade) และได้ออกฉายครั้งแรกในวันที่ 9 ตุลาคม ค.ศ. 2015 ส่วนอนิเมะโทรทัศน์ออกอากาศครั้งแรกในญี่ปุ่นตั้งแต่วันที่ 9 มกราคม ถึงวันที่ 25 มิถุนายน ค.ศ. 2017 โดยที่ตอนในฤดูกาลแรก 13 ตอนเข้าฉายที่เน็ตฟลิกซ์ทั่วโลกตั้งแต่วันที่ 30 มิถุนายน ค.ศ. 2017 ส่วนที่เหลืออีก 12 ตอนในฤดูกาลสุดท้ายของอนิเมะนี้เข้าฉายที่เน็ตฟลิกซ์ในวันที่ 15 สิงหาคม ค.ศ. 2017 โดยใช้ชื่อในภาษาไทยว่า ***โรงเรียนเวทมนตร์แม่มดน้อยฝึกหัด*** ส่วนมังงะ 2 เล่ม ได้รับการตีพิมพ์โดยสำนักพิมพ์ชูเอชะ

เนื้อเรื่อง
-----------

***ลิตเทิลวิตช์แอคาดีเมีย*** ดำเนินเรื่องไปที่สถาบันเวทมนตร์ลูนาโนวา (ญี่ปุ่น: ルーナノヴァ魔法学校; โรมาจิ: *Rūna Nova Mahō Gakkō*; อังกฤษ: Luna Nova Magical Academy) ซึ่งเป็นโรงเรียนสำหรับหญิงสาวที่ต้องการฝึกฝนเพื่อเป็นแม่มด โดยมีหญิงสาวชื่อคาการิ อาสึโกะ หรือ อักโกะ ได้รับแรงบันดาลใจจากแม่มดชื่อ ไซน์นี ชาริออท ในการเข้าเรียนสถานบันเวทมนตร์แห่งนี้ ทว่าเธอไม่มีพลังเวทมนตร์เลยจึงต้องดิ้นรนอย่างหนัก ทุกอย่างเปลี่ยนไปเมื่อเธอค้นพบกับ ไซน์นีร็อด พลังเวทมนตร์ที่เป็นของตกทอดมาจาก ชาริออท

หนึ่งในธีมหลักของแฟรนไชส์นี้คือ อักโกะ พยายามสานต่ออุดมการณ์ของ ไซน์นี ชาริออท คือเวทมนตร์เป็นสิ่งที่มหัศจรรย์บนโลกใบนี้ ขณะที่ ลูนาโนวา ต้องดิ้นรนฟันฝ่าเพื่อไม่ให้เวทมนตร์กำลังจะหายไป เพราะเวทมนตร์สำหรับโลกและสาธารณชนทั่วไปถือว่าล้าสมัยแล้ว ทั้งในภาพยนตร์สั้นและละครชุดทางโทรทัศน์ ดำเนินเรื่องกับ อักโกะ และผองเพื่อน, ลอตเต้ และ ซูซี่ ในการผจญภัยค้นหาประสบการณ์เวทมนตร์ใหม่ ๆ ร่วมกัน ความลับในการนำพลังเวทมนตร์กลับมานั้นอยู่ในป่าต้องห้ามอาร์กทูรัส และถูกผนึกอยู่ในชุมชนเวทมนตร์ที่มีชื่อว่าแกรนด์ไทรสเกเลียน (Grand Triskelion) ซึ่งก่อตั้งโดยกลุ่มแม่มดอาวุโสทั้งเก้า

กุญแจในการแก้ผนึกนั้น อยู่ที่การจัดลำดับคำแห่งเวทมนตร์ทั้งเจ็ด และคฑาแววาว ซึ่งเป็นสิ่งประดิษฐ์ที่จะตอบรับต่อผู้ใช้ที่ต้องการจะเผยแผ่ความสุขและความสนุกอย่างจริงใจเท่านั้น เมื่ออักโกะได้เป็นเจ้าของคฑา ชาริออทพยายามที่จะนำทางเพื่อให้เธอได้นำพลังเวทมนตร์กลับมาสู่โลก หากแต่ครอย ผู้เคยเป็นเพื่อนสนิทของชาริออทก็เคยอยากได้พลัง แต่กลับถูกปฏิเสธเพราะความทะเยอทะยานอันเห็นแก่ตัวของเธอ

ตัวละครและผู้ให้เสียงพากย์
--------------------------

### ตัวละครหลัก

* **คาการิ อาสึโกะ** (ญี่ปุ่น: アツコ・カガリ; โรมาจิ: *Atsuko Kagari*; ทับศัพท์: อัตสึโกะ คางาริ)

ให้เสียงโดย: เมงูมิ ฮัง
เป็นตัวละครหลัก ชื่อเล่นอักโกะ เป็นเด็กสาวชาวญี่ปุ่น: 78 เธอเข้าเรียนที่ลูนาโนวาหลังจากได้รับแรงบันดาลใจจากในวัยเด็กที่เธอเคยดูการแสดงโชว์ของไซน์นี ชาริออท แล้วเกิดความประทับใจ ซึ่งพื้นเทเดิมของอักโกะไม่ได้มีสายเลือดแม่มด เธอจึงดิ้นรนใช้เวทมนตร์และรู้สึกผิดหวังกับความเป็นตัวตนในชั้นเรียนของเธอซึ่งตรงกันข้ามกับการแสดงที่งดงามมากขึ้นของชาริออท อย่างไรก็ตามความเชื่อมั่นของเธอในเวทมนตร์และความปรารถนาที่แท้จริงของเธอทำให้ค้นพบกับ ไซน์นีร็อด ซึ่งยอมรับเธอเป็นเจ้าของคนใหม่และค่อย ๆ ค้นพบพรสวรรค์ที่มีมนต์ขลังของเธอเอง
* **ลอตเต้ แจนสัน** (ญี่ปุ่น: ロッテ・ヤンソン; โรมาจิ: *Rotte Yanson*; ทับศัพท์: รตเตะ ยันซง)

ให้เสียงโดย: ฟูมิโกะ โอริกาซะ
เป็นเพื่อนของอักโกะ และเพื่อนร่วมห้อง เป็นแม่มดจากฟินแลนด์และสุภาพอ่อนโยน ที่กังวลเรื่องความสุขของอักโกะ เธอไว้ผมสั้นย้อมสีส้มและสวมแว่นตากรอบล่าง: 84 ความสามารถพิเศษของเธอเกี่ยวข้องกับการเรียกและสื่อสารกับวิญญาณที่สถิดอยู่ในของเก่า
* **ซูซี่ มันบาวารัน** (ญี่ปุ่น: スーシィ・マンババラン; โรมาจิ: *Sūshii Manbabaran*; ทับศัพท์: ซูชี มัมบาบารัง)

ให้เสียงโดย: มิจิโยะ มูราเซะ
เป็นเพื่อนของอักโกะ และเพื่อนร่วมห้อง เป็นแม่มดจากเอเชียตะวันออกเฉียงใต้: 88 ความสามารถพิเศษของเธอคือการผลิตยาพิษที่มีผลแปลกประหลาดต่าง ๆ เธอมักใช้อักโกะเป็นหนูทดลองหรือเพื่อช่วยในการรวบรวมส่วนผสมที่เป็นพิษหรือเป็นอันตราย (โดยเฉพาะเห็ด) ที่เธอต้องการ
* **ไดอาน่า คาเวนดิช** (ญี่ปุ่น: ダイアナ・キャベンディッシュ; โรมาจิ: *Daiana Kyabendisshu*; ทับศัพท์: ไดอานะ เคียเบ็นดิชชุ)

ให้เสียงโดย: โยโกะ ฮิกาซะ
เป็นนักเรียนระดับท็อปของลูนาโนวา ที่เป็นที่ชื่นชอบอย่างมากจากเพื่อนร่วมชั้นเรียนและครูในลูนาโนวา เธอมีดวงตาสีเขียวอ่อนและผมสีบลอนด์ เดินทางมาจากสหราชอาณาจักร: 98 เป็นลูกสาวของครอบครัวแม่มดอันสูงส่ง เธอมีลักษณะที่จริงจังและหยิ่งและทะเลากับอักโกะที่เธอยึดถือในลักษณะที่หุนหันพลันแล่นและชื่นชมไซน์นี ชาริออท เป็นประจำ อย่างไรก็ตาม ในเรื่องนี้ไดอาน่าแอบเป็นแฟนคลับตัวยงของชาริออท และค่อย ๆ พัฒนาความรู้สึกที่ไม่เต็มใจกับอักโกะ
* **อะแมนด้า โอนีล** (ญี่ปุ่น: アマンダ・オニール; โรมาจิ: *Amanda Onīru*; ทับศัพท์: อามันดะ โอนีรุ)

ให้เสียงโดย: อาริซะ ชิดะ
เป็นนักเรียนแม่มดลูนาโนวาที่ประพฤติแย่จากสหรัฐ: 92 เป็นผู้ที่มีใจชอบในการขโมยสิ่งประดิษฐ์ล้ำค่าและวัตถุวิเศษที่เธอจับต้องได้ เธอเก่งในการเต้นและการแสดงโลดโผนบนไม้กวาดของเธอ
* **ค็อนสตันท์เซอ อามาเลีย ฟ็อน เบราน์ชบังค์ อัลเบร็ชท์สแบร์เกอร์** (ญี่ปุ่น: コンスタンツェ・アマーリエ・フォン・ブラウンシュバンク＝アルブレヒツベルガー; โรมาจิ: *Konsutantse Amārie fon Buraunshubanku-Aruburehitsuberugā*; ทับศัพท์: คนซุตันเสะ อามาริเอะ ฟง บูราอุนชูบังกุ อารูบูเรฮิตสึเบรูงา)

ให้เสียงโดย: ริเอะ มูรากาวะ
เป็นนักเรียนแม่มดลูนาโนวาจากเยอรมนีที่ดูไม่สุภาพและเงียบ: 94 เธอประดิษฐ์สิ่งของโดยใช้เวทมนตร์กับเครื่องจักร เช่นหุ่นยนต์และปืนเลเซอร์ซึ่งโดยปกติจะเป็นสิ่งต้องห้ามในโรงเรียน ในอนิเมะโทรทัศน์ เธอได้ตั้งค่าการฝึกอบรมลับในสถานที่ใต้ดินไม่ได้ใช้ของลูนาโนวา ซึ่งสามารถเข้าได้โดยใช้เตียงของตัวเองเท่านั้น
* **จัสมินก้า แอนโทแนนโก้** (ญี่ปุ่น: ヤスミンカ・アントネンコ; โรมาจิ: *Yasuminka Antonenko*; ทับศัพท์: ยาซูมิงกะ อันโตเน็งโกะ)

ให้เสียงโดย: เรนะ อุเอะดะ
เป็นนักเรียนแม่มดลูนาโนวาจากรัสเซีย ที่เป็นมิตรและผ่อนคลาย: 96 เป็นผู้ที่มีความหลงใหลในอาหารและทานอาหารว่างทุกครั้งแม้แต่ในช่วงเรียน เธอเชี่ยวชาญในการทำอาหารเวทมนตร์

* **เออร์ซูลา** (ญี่ปุ่น: アーシュラ; โรมาจิ: *Āshura*; ทับศัพท์: อาชูระ)

ให้เสียงโดย: โนริโกะ ฮิดากะ
เออร์ซูลา คาริสทิส (ญี่ปุ่น: アーシュラ・カリスティス; โรมาจิ: *Āshura Karisutisu*) เป็นครูสอนวิชาเวทมนตร์ดาราศาสตร์ที่ลูนาโนวา เธอเป็นชาวฝรั่งเศส: 102 ตัวตนที่แท้จริงของเธอคือ ชาริออท ดูโนล (Chariot du Nord) แม่มดผู้โด่งดังและศิษย์เก่าของลูนาโนวา ผู้แสดงภายใต้ชื่อ ไซน์นี ชาริออท (ญี่ปุ่น: シャイニィシャリオ; โรมาจิ: *Shainī Shario*) และเป็นแรงบันดาลใจให้อักโกะเป็นแม่มด ภารกิจที่เธอเลือกคือการใช้ทักษะเวทมนตร์ของเธอเพื่อนำความสุขมาสู่จิตใจผู้คน เธอหายตัวไปอย่างลึกลับจากสายตาสาธารณชนเมื่อสิบปีก่อนหลังจากอดีตเพื่อนของเธอ Croix หลอกให้เธอใช้เวทมนตร์ที่น่ากลัวซึ่งทำให้อักโกะใช้พลังเวทมนตร์ที่แฝงเร้นของเธอตั้งแต่ยังเป็นเด็ก ตอนนี้การใช้ชีวิตและการสอนที่ไม่บอกตัวตนที่ลูนาโนวา เธอรับอักโกะเป็นนักเรียนส่วนตัวหลังจากที่เธอสังเกตเห็นความปรารถนาอันแรงกล้าที่จะเป็นแม่มด ซึ่งทำให้เธอสามารถใช้ไซน์นีร็อด และเปิดเผยคำแห่งเวทมนตร์ทั้งเจ็ดที่หายไปแด่ Grand Triskelion เพื่อชดเชยความผิดของเธอ

* **Croix Meridies** (ญี่ปุ่น: クロワ・メリディエス; โรมาจิ: *Kurowa Meridiesu*; ทับศัพท์: คูโรวะ เมริดิเอซุ)

ให้เสียงโดย: จุงโกะ ทาเกยูชิ
เป็นตัวร้ายหลักของอนิเมะโทรทัศน์ เธอเป็นชาวอิตาลี: 106 เป็นอาจารย์คนใหม่ของสถาบันเวทมนตร์ลูนาโนวา ผู้มีความเชี่ยวชาญด้านเวทมนตร์เทคโนโลยี เธอเคยเป็นเพื่อนสนิทกับชาริออท และก่อนหน้านี้ได้ช่วยเธอในการค้นหาคำแห่งเวทมนตร์ทั้งเจ็ดของ Grand Triskelion แต่เธอก็ไม่ได้ถูกเลือกให้ใช้ไม้เท้าไซน์นีร็อด

### ตัวละครรอง

* **ฮันน่า** (ญี่ปุ่น: ハンナ; โรมาจิ: *Hanna*; ทับศัพท์: ฮันนะ) และ**บาบาร่า** (ญี่ปุ่น: バーバラ; โรมาจิ: *Bābara*; ทับศัพท์: บาบาระ)

ให้เสียงโดย: เอริ นากาโอะ (ฮันน่า) และชินัตสึ อากาซากิ (บาบาร่า)
เป็นเพื่อนร่วมห้องของไดอานา มักจะดูถูกอักโกะเป็นประจำ
* **มิแรนดา** (ญี่ปุ่น: ミランダ・ホルブルック; โรมาจิ: *Miranda Horuburukku*; ทับศัพท์: มิรันดะ โฮรูบูรุกกุ)

ให้เสียงโดย: อิกูโกะ ทานิ
อาจารย์ใหญ่ของลูนาโนวา
* **ฟินเนรัน** (ญี่ปุ่น: フィネラン; โรมาจิ: *Fineran*; ทับศัพท์: ฟิเนรัง)

ให้เสียงโดย: ยูริกะ ยามาโมโตะ
เป็นรองอาจารย์ใหญ่ของลูนาโนวา มักจะดุอักโกะและเพื่อน ๆ เป็นประจำ
* **ลูคิจ** (ญี่ปุ่น: ルーキッチ; โรมาจิ: *Rūkitchi*; ทับศัพท์: รูกิตจิ)

ให้เสียงโดย: มาริ โอกาโมโตะ
เป็นครูสอนวิชาผสมยาเวทมนตร์ของลูนาโนวา
* **บาค๊อก** (ญี่ปุ่น: バドコック; โรมาจิ: *Badokokku*; ทับศัพท์: บาโดกกกุ)

ให้เสียงโดย: อาซามิ ยาโนะ
เป็นอาจารย์สอนวิชาคณิตศาสตร์เวทมนตร์และแปลงร่างของลูนาโนวา
* **เนลสัน** (ญี่ปุ่น: ネルソン; โรมาจิ: *Neruson*; ทับศัพท์: เนรูซง)

ให้เสียงโดย: มินามิ ทากายามะ
เป็นอาจารย์สอนวิชาขี่ไม้กวาดของลูนาโนวา
* **ไพรชี** (ญี่ปุ่น: パイシーズ; โรมาจิ: *Paishīzu*; ทับศัพท์: ไพชีซุ)

เป็นอาจารย์สอนวิชาเวทมนตร์ปรัชญาองลูนาโนวา มีรูปร่างเป็นปลาทอง
* **แอนดรูว์ ฮัมบริดจ์** (ญี่ปุ่น: アンドリュー・ハンブリッジ; โรมาจิ: *Andoryū Hanburijji*; ทับศัพท์: อันโดรีว ฮัมบูริจจิ)

ให้เสียงโดย: เรียวซูเกะ คาเนโมโตะ
เป็นลูกชายของเอิร์ลแห่งฮัมบริดจ์

สื่อ
----

### มังงะ

มังงะที่ได้เค้าโครงจากอนิเมะวาดโดย Terio Teri และตีพิมพ์ลงนิตยสาร *อัลตราจัมพ์* ของสำนักพิมพ์ชูเอชะ ในวันที่ 19 สิงหาคม ค.ศ. 2013 ส่วนมังงะอีกเล่มของ Teri ซึ่งอิงจากเนื้อเรื่องเดิมได้รับการตีพิมพ์เป็นระยะ ๆ ลงในนิตยสาร *อัลตราจัมพ์* ระหว่างวันที่ 19 สิงหาคม ค.ศ. 2015 และวันที่ 20 พฤศจิกายน ค.ศ. 2015 และถูกตีพิมพ์รวมเล่มแบบทังโกบงโดยวางจำหน่ายในวันที่ 19 มกราคม ค.ศ. 2016 ส่วนมังงะอีกชุดหนึ่งวาดโดย Yuka Fujiwara ในชื่อ *Little Witch Academia: Tsukiyo no Ōkan* (リトルウィッチアカデミア 月夜の王冠, lit. "Little Witch Academia: The Midnight Crown") โดยถูกตีพิมพ์ลงนิตยสาร *ริบอน* ของชูเอชะ ตั้งแต่วันที่ 3 กันยายน ค.ศ. 2015

### ภาพยนตร์สั้น

ภาพยนตร์สั้น *ลิตเทิลวิตช์แอคาดีเมีย* ถูกสร้างโดยสตูดิโอทริกเกอร์ โดยเป็นส่วนหนึ่งของโครงการ Young Animator Training Project's Anime Mirai 2013 ซึ่งเป็นผู้ให้เงินทุนแก่นักอนิเมะเตอร์รุ่นเยาว์ ควบคู่ไปกับภาพยนตร์สั้นเรื่องอื่น ๆ จากสตูดิโอ Madhouse, Zexcs และ Gonzo ภาพยนตร์สั้นสร้างและกำกับโดย โย โยชินาริ เขียนบทโดย Masahiko Otsuka และประพันธ์เพลงประกอบโดย Michiru Ōshima ภาพยนตร์สั้นเข้าฉายพร้อมกับภาพยนตร์สั้นเรื่องอื่น ๆ ของงาน Anime Mirai ในโรงภาพยนตร์ 14 แห่งทั่วประเทศญี่ปุ่นในวันที่ 2 มีนาคม ค.ศ. 2013 สตูดิโอทริกเกอร์ได้นำภาพยนตร์สั้นอัปโหลดลงเว็บไซต์ Niconico และอัปโหลดภาพยนตร์สั้นพร้อมคำบรรยายภาษาอังกฤษลงเว็บไซต์ยูทูบ และ Crunchyroll ในวันที่ 19 เมษายน ค.ศ. 2013 โดยในยูทูบมียอดผู้เข้าชมมากกว่า 850,000 ครั้งก่อนที่จะไม่สามารถเข้าดูได้ในเดือน สิงหาคม ค.ศ. 2013 เพื่อวางจำหน่ายแผ่นบลูเรย์ หลังจากนั้นภาพยนตร์สั้นได้เปิดตัวแผ่นบลูเรย์ทั่วภูมิภาคในวันที่ 24 ตุลาคม ค.ศ. 2013

ในวันที่ 5 กรกฎาคม ค.ศ. 2013 สตูดิโอทริกเกอร์ประกาศในงาน Anime Expo ว่าจะสร้างภาพยนตร์สั้นเรื่องที่สองในชื่อ *โรงเรียนเวทมนตร์แม่มดน้อยฝึกหัด: พาเหรดแห่งเวทมนตร์* (*Little Witch Academia: The Enchanted Parade*) โดยได้รับการพัฒนาเพื่อตอบสนองต่อกระแสตอบรับที่ดีของภาพยนตร์สั้นเรื่องแรก โครงการนี้เริ่มผลิตใน ค.ศ. 2014 ขณะที่อนิเมะโทรทัศน์เรื่อง *Kill la Kill* (อนิเมะของค่ายเดียวกัน) ยังออกอากาศอยู่ ขณะที่เริ่มมีเงินทุนสำหรับความยาวของตอน 20 นาที สตูดิโอทริกเกอร์ได้เปิดตัวแคมเปญระดมทุน Kickstarter เพื่อเพิ่มความยาวเป็น 50 นาที แคมเปญระดมทุน Kickstarter ของสตูดิโอทริกเกอร์เปิดตัวเมื่อวันที่ 9 กรกฎาคม ค.ศ. 2013 และได้เงินสนับสนุนบรรลุเป้าหมายที่ 150,000 ดอลลาร์สหรัฐภายในเวลาเพียงแค่ 5 ชั่วโมง และจบด้วยยอดเงินสนับสนุนถึง 625,518 ดอลลาร์สหรัฐ และมีผู้สนับสนุนถึง 7,938 คน ภาพยนตร์สั้นเปิดตัวในงาน Anime Expo 2015 และเปิดให้เข้าชมสำหรับผู้สนับสนุน Kickstarter ในวันที่ 3 กรกฎาคม ค.ศ. 2015 ภาพยนตร์สั้นเข้าฉายในโรงภาพยนตร์ทั่วประเทศญี่ปุ่นในวันที่ 9 ตุลาคม 2015 ก่อนที่ภาพยนตร์สั้นจะเข้าฉายที่เน็ตฟลิกซ์พร้อมเสียงพากย์ภาษาอังกฤษในวันที่ 19 ธันวาคม ค.ศ. 2015

#### รายชื่อภาพยนตร์สั้น

| เรื่องที่
 | ชื่อภาษาไทยในเน็ตฟลิกซ์ชื่อภาษาญี่ปุ่น
 | วันที่เข้าฉาย
 |
| --- | --- | --- |
|
| F1 | Ritoru Witchi Akademia In English, โรงเรียนเวทมนตร์แม่มดน้อยฝึกหัด (リトルウィッチアカデミア)  | 2 มีนาคม ค.ศ. 2013 |
| F2 | Ritoru Witchi Akademia: Mahōjikake no Parēdo In English, โรงเรียนเวทมนตร์แม่มดน้อยฝึกหัด: พาเหรดแห่งเวทมนตร์ (リトルウィッチアカデミア 魔法仕掛けのパレード)  | 9 ตุลาคม ค.ศ. 2015 |

### อนิเมะโทรทัศน์

*ลิตเทิลวิตช์แอคาดีเมีย* ฉบับอนิเมะโทรทัศน์ได้รับการประกาศในวันที่ 24 มิถุนายน ค.ศ. 2016 หลังจากที่อนิเมะจากค่ายเดียวกันเรื่อง *Space Patrol Luluco* ออกอากาศเป็นตอนสุดท้าย อนิเมะโทรทัศน์ออกอากาศครั้งแรกในญี่ปุ่นตั้งแต่วันที่ 9 มกราคม ถึงวันที่ 26 มิถุนายน ค.ศ. 2017 โดยตั้งแต่ตอนที่ 1 ถึงตอนที่ 13 ใช้เพลงเปิดชื่อ "Shiny Ray" ของ YURiKA และเพลงปิดคือ "Hoshi o Tadoreba" (星を辿れば If You Follow the Stars) ของ Yuiko Ōhara และตั้งแต่ตอนที่ 14 ถึงตอนที่ 24 ใช้เพลงเปิดชื่อ "Mind Conductor" ของ YURiKA และเพลงปิดคือ "Tōmei na Tsubasa" (透明な翼 Invisible Wings) ของ Ōhara อนิเมะโทรทัศน์ได้รับการปล่อยออกมาในรูปแบบ BD/DVD ทั้งหมด 9 ชุด และตอนในฤดูกาลแรก 13 ตอนได้เข้าฉายที่เน็ตฟลิกซ์พร้อมเสียงพากย์ภาษาอังกฤษทั่วโลกในวันที่ 30 มิถุนายน ค.ศ. 2017 ส่วนที่เหลืออีก 12 ตอนในฤดูกาลสุดท้ายของอนิเมะนี้เข้าฉายที่เน็ตฟลิกซ์ในวันที่ 15 สิงหาคม ค.ศ. 2017

ในระหว่างการสัมภาษณ์ โย โยชินาริกล่าวว่าเขาต้องการที่จะสร้างภาคที่สอง โดยจะเป็นการตีแพ่ประวัติของตัวละครเช่นไดอาน่า คาเวนดิช และ อะแมนด้า โอนีล เขาต้องการที่จะสร้างอนิเมะที่เน้นเรื่องแม่มด ไซน์นี ชาริออท โดยเฉพาะ นอกจากนี้เขายังกล่าวว่าหนังสือ *ไนต์ฟอลล์* (หรือ *Naito Foru*) ที่ปรากฏในอนิเมะอาจจะถูกสร้างในรูปแบบอนิเมะสแตนด์อะโลน ในระหว่างการสัมภาษณ์ โยชินาริกล่าวว่าเขาและทริกเกอร์ได้วางแผนทำฤดูการที่สองเป็นเวลาหนึ่งปี โดยในที่สุดพวกเขาประสบความล้มเหลว และนำไปสู่ *มนุษย์สัตว์พันธุ์ใหม่* โดยมีโยชินาริเป็นผู้กำกับ

#### รายชื่อตอนในอนิเมะโทรทัศน์

| ตอนที่
 | ชื่อภาษาไทยในเน็ตฟลิกซ์ชื่อภาษาญี่ปุ่น
 | วันที่ออกอากาศ
 |
| --- | --- | --- |
|
| 1 | Arata na Hajimari In English, การเริ่มต้นใหม่ (新たなはじまり)  | 9 มกราคม ค.ศ. 2017 |
| 2 | Papiriodia In English, ปัปปิลิโอเดีย (パピリオディア)  | 16 มกราคม ค.ศ. 2017 |
| 3 | อย่าห้ามฉันเลย (Don't Stop Me Now)  | 23 มกราคม ค.ศ. 2017 |
| 4 | Naito Fōru In English, ไนต์ฟอลล์ (ナイトフォール)  | 30 มกราคม ค.ศ. 2017 |
| 5 | Rūna Nova to Shiroi Ryū In English, คำสัญญาแห่งมังกร (ルーナノヴァと白い龍)  | 6 กุมภาพันธ์ ค.ศ. 2017 |
| 6 | Porarisu no Izumi In English, น้ำพุแห่งโพลาริส (ポラリスの泉)  | 13 กุมภาพันธ์ ค.ศ. 2017 |
| 7 | Orenji Sabumarinā In English, เรือดำน้ำสีส้ม (オレンジサブマリナー)  | 20 กุมภาพันธ์ ค.ศ. 2017 |
| 8 | Nemureru Yume no Sūshi In English, อั๊กโกะผจญภัยในโลกของซูซี่ (眠れる夢のスーシィ)  | 27 กุมภาพันธ์ ค.ศ. 2017 |
| 9 | Buraitonberī Andeddo Kikō In English, การเดินทางของผู้ไม่มีวันตาย (ブライトンベリーアンデッド紀行)  | 6 มีนาคม ค.ศ. 2017 |
| 10 | Hachi Sawagi In English, ผึ้งกามเทพ (蜂騒ぎ)  | 12 มีนาคม ค.ศ. 2017 |
| 11 | Burū Mūn In English, ทุติยเพ็ญ (ブルームーン)  | 19 มีนาคม ค.ศ. 2017 |
| 12 | สิ่งที่เธอจะทำ (What You Will)  | 26 มีนาคม ค.ศ. 2017 |
| 13 | Samuhain no Mahō In English, เทศกาลเวทมนตร์ซาวิน (サムハインの魔法)  | 2 เมษายน ค.ศ. 2017 |
| 14 | Nyū Eiji Majikku In English, เวทมนตร์ยุคใหม่ (ニューエイジマジック)  | 9 เมษายน ค.ศ. 2017 |
| 15 | Chariotto obu Faia In English, ชาริออตแห่งไฟ (チャリオット・オブ・ファイア)  | 16 เมษายน ค.ศ. 2017 |
| 16 | Pohoyora no Shiren In English, ความยากลำบากในดินแดนที่เหน็บหนาว (ポホヨラの試練)  | 23 เมษายน ค.ศ. 2017 |
| 17 | Amanda Onīru ando Hōrī Gureiru In English, อะแมนด้า โอนีลกับจอกศักดิ์สิทธิ์ (アマンダ・オニール・アンド・ホーリー・グレイル)  | 30 เมษายน ค.ศ. 2017 |
| 18 | Kūchū Daisensō Sutanshippu In English, เรือออกทะยาน! (空中大戦争スタンシップ)  | 7 พฤษภาคม ค.ศ. 2017 |
| 19 | Kyabendisshu In English, คาเวนดิช (キャベンディッシュ)  | 14 พฤษภาคม ค.ศ. 2017 |
| 20 | Chisei to Kansei In English, ความฉลาดและไหวพริบ (知性と感性)  | 21 พฤษภาคม ค.ศ. 2017 |
| 21 | Wagandia In English, วินัย (ワガンディア)  | 28 พฤษภาคม ค.ศ. 2017 |
| 22 | Shario to Kurowa In English, สิ่งที่เราพูดกันวันนี้ (シャリオとクロワ)  | 4 มิถุนายน ค.ศ. 2017 |
| 23 | เมื่อวาน (Yesterday)  | 11 มิถุนายน ค.ศ. 2017 |
| 24 | Arukutourusu e no michi In English, ทางสู่ป่าอาร์กทูรัส (アルクトゥルスへの道)  | 18 มิถุนายน ค.ศ. 2017 |
| 25 | Kotonohanoki In English, การเปลี่ยนแปลงที่สุดขอบโลก (言の葉の樹)  | 25 มิถุนายน ค.ศ. 2017 |

### วิดีโอเกม

บทความหลัก: ลิตเทิลวิตช์แอคาดีเมีย: เชมเบอร์ออฟไทม์
วิดีโอเกมสำหรับอนิเมะเรื่องนี้ได้รับการพัฒนาโดย A+ Games และจัดจำหน่ายโดย Bandai Namco Entertainment ในชื่อ *ลิตเทิลวิตช์แอคาดีเมีย: เชมเบอร์ออฟไทม์* (*リトルウィッチアカデミア 時の魔法と七不思議 Ritoru Witchi Akademia: Toki no Mahō to Nana Fushigi, lit. Little Witch Academia: The Magic of Time and the Seven Wonders*) โดยลงไว้ให้กับเครื่องเพลย์สเตชัน 4 และวิดีโอเกมวางจำหน่ายครั้งแรกที่ญี่ปุ่นในวันที่ 30 พฤศจิกายน ค.ศ. 2017 และวางจำหน่ายทั่วโลกสำหรับไมโครซอฟท์ วินโดวส์ ในวันที่ 15 พฤษภาคม ค.ศ. 2018 ส่วนโบนัสเกม *Madō Senshi Gran Sharion* (*魔導戦士グランシャリオン Magical Warrior Gran Sharion*) จะมีให้บริการในญี่ปุ่นเป็นโบนัสเกมจากการสั่งซื้อ

วิดีโอเกมต่อมา มาในรูปแบบเกมความเป็นจริงเสมือนในชื่อ *ลิตเทิลวิตช์แอคาดีเมีย: วีอาร์บรูมเรสซิง* (*Little Witch Academia: VR Broom Racing*) พัฒนาโดย UNIVRS และได้รับทุนจากคิกสตาร์ทเตอร์ ตัวเกมประกาศเปิดตัวในวันที่ 20 มิถุนายน ค.ศ. 2019 เดิมที ตัวเกมมีแผนจะวางจำหน่ายในเดือนมิถุนายน ค.ศ. 2020 แต่ในที่สุดก็ถูกเลื่อนออกไปเป็นวันที่ 13 ตุลาคม ค.ศ. 2020 เนื่องจากสถานการณ์โควิด-19

### การปรากฏตัวในอนิเมะเรื่องอื่น

การปรากฏตัวในอนิเมะเรื่องอื่นที่มีตัวละครจาก *ลิตเทิลวิตช์แอคาดีเมีย* และ *Inferno Cop* แสดงครั้งแรกในงาน AnimeNEXT 2015 ในวันที่ 13 มิถุนายน 2015 และนำเสนออีกครั้งในงาน Anime Expo 2015 ในวันที่ 2 กรกฎาคม ค.ศ. 2015 ทั้งอักโกะ (ในตอนที่ 13) และ ซูซี่ (ตอนที่ 8) รับบทเป็นแขกรับเชิญในซีรีส์อนิเมะของสตูดิโอทริกเกอร์ เรื่อง *Space Patrol Luluco* ใน ค.ศ. 2016

เมื่อเร็ว ๆ นี้ตัวละครของอนิเมะเรื่องนี้ยังปรากฏตัวในเกมมือถือ *Super Robot Wars X-Ω* เป็นเหตุการณ์ที่จำกัดเวลา โดยมีเรื่องราวเกี่ยวกับอักโกะและเพื่อน ๆ ของเธอกำลังล่าสัตว์ในป่าเมื่อพวกเขาถูกส่งไปยังอีกโลกหนึ่ง ที่นั่นพวกเขาเข้าร่วมกับตัวละครของ Aura Battler Dunbine และ Gurren Lagann ทำให้ต้องเข้าเกี่ยวในเรื่องราวต่าง ๆ ของพวกเขาในขณะที่หาทางกลับไปที่สถาบันเวทมนตร์ลูนาโนวา

ผลตอบรับ
--------

ใน ค.ศ. 2019 ครันชีโรลได้จัดอันดับ *ลิตเทิลวิตช์แอคาดีเมีย* ไว้ใน "อนิเมะที่ดีที่สุด 100 อันดับแรกของคริสต์ทศวรรษ 2010" โดยอธิบายว่าเป็น "เรื่องราวก้าวผ่านวัยที่มีเสน่ห์" ไอจีเอ็นยก *ลิตเทิลวิตช์แอคาดีเมีย* ให้เป็นหนึ่งในซีรีส์อนิเมะที่ดีที่สุดของคริสต์ทศวรรษ 2010 เอมิลี่ แอชบีแห่ง Common Sense Media อธิบายว่าซีรีส์นี้มีข้อความอันมีกำลังเกี่ยวกับ "ความมั่นใจในตนเองและความพากเพียร" แต่ก็เตือนเกี่ยวกับสิ่งมีชีวิตที่น่ากลัว ถึงกระนั้น เธอก็ยกย่องการแสดงของ "ความจงรักภักดีและความเจ้าเล่ห์" ของอนิเมะว่าเป็นลักษณะนิสัยเชิงบวก และกล่าวว่าซีรีส์นี้จะ "ดึงดูดผู้ชมด้วยจุดอ่อนสำหรับผู้แพ้"

อ้างอิง
-------

1. ↑
2. ↑  リトルウィッチアカデミア でたらめ魔女と妖精の国 (ภาษาญี่ปุ่น). Kadokawa. สืบค้นเมื่อ February 6, 2022.
3. ↑  "Studio Trigger Posts Long *Little Witch Academia* Trailer". Anime News Network. March 4, 2013. สืบค้นเมื่อ July 6, 2013.
4. ↑  "Trigger Streams *Little Witch Academia* Anime with English Subs". Anime News Network. April 19, 2013. สืบค้นเมื่อ July 6, 2013.
5. 1 2  "'Little Witch Academia' Season 2 Release Date on Netflix: Episode 14 soon? Trigger Talks Season 3 Characters". Inquisitr. สืบค้นเมื่อ August 15, 2017.
6. 1 2 3 4 5 6 7 8 9
7. ↑  "TV Anime 'Little Witch Academia': Interview with Director Yoh Yoshinari" (ภาษาญี่ปุ่น). AnimeAnime.jp. December 26, 2016. สืบค้นเมื่อ April 6, 2017.
8. 1 2 3 4 5 6 7 8 9  TRIGGER, Yoh Yoshinari and Little Witch Academia Committee (2017). "Chapter 3: Introduction of Characters". *Little Witch Academia Chronicle*. KADOKAWA. ISBN 978-4041059791.
9. ↑  "Little Witch Academia Gets Short Manga in Ultra Jump". *Anime News Network*. July 20, 2013. คลังข้อมูลเก่าเก็บจากแหล่งเดิมเมื่อ 2013-07-23. สืบค้นเมื่อ July 10, 2017.
10. ↑  "Little Witch Academia Manga Ends in Ultra Jump". *Anime News Network*. November 22, 2015. คลังข้อมูลเก่าเก็บจากแหล่งเดิมเมื่อ 2015-11-23. สืบค้นเมื่อ July 10, 2017.
11. ↑  "Little Witch Academia Inspires 2 New Manga Series". *Anime News Network*. กรกฎาคม 28, 2015. คลังข้อมูลเก่าเก็บจากแหล่งเดิมเมื่อ กรกฎาคม 29, 2015. สืบค้นเมื่อ กรกฎาคม 10, 2017.
12. ↑  "Gonzo/ZEXCS/Trigger/Madhouse's Full Anime Mirai Trailer". Anime News Network. February 5, 2013. สืบค้นเมื่อ July 6, 2013.
13. ↑  "Anime Mirai 2013 Slated for March 2". Anime News Network. December 16, 2012. สืบค้นเมื่อ July 6, 2013.
14. ↑  "Trigger Streams *Little Witch Academia* Anime with English Subs". Anime News Network. April 19, 2013. สืบค้นเมื่อ July 6, 2013.
15. ↑  Little Witch Academia via YouTube
16. ↑  "*Little Witch Academia* Blu-ray to Have English Subs". Anime News Network. May 20, 2013. สืบค้นเมื่อ July 6, 2013.
17. ↑  "Little Witch Academia Blu-Ray". *www.goodsmile.info*. สืบค้นเมื่อ July 10, 2017.
18. ↑  "*Little Witch Academia (Blu-Ray)*  product page". Trigger Online Shop. สืบค้นเมื่อ April 3, 2014.
19. ↑  "Studio Trigger to Launch Kickstarter for New *Little Witch Academia* Episode". Anime News Network. July 5, 2013. สืบค้นเมื่อ July 6, 2013.
20. ↑  "Answering Fans' Wishes with Kickstarter: Studio Trigger ("Little Witch Academia 2") Interview [1/3]". *otakumode.com*. สืบค้นเมื่อ July 10, 2017.
21. ↑  "Update 17: Getting started! · Little Witch Academia 2". *Kickstarter*. สืบค้นเมื่อ July 10, 2017.
22. ↑  "Little Witch Academia 2". *Kickstarter*. สืบค้นเมื่อ July 10, 2017.
23. ↑  "Studio Trigger Launches Little Witch Academia 2 Kickstarter". *animenewsnetwork.com*. สืบค้นเมื่อ July 10, 2017.
24. ↑  "Trigger's Little Witch Academia 2 Meets Kickstarter Goal". *animenewsnetwork.com*. สืบค้นเมื่อ July 10, 2017.
25. ↑  "Update 4: New stretch goal (fix) · Little Witch Academia 2". *Kickstarter*. สืบค้นเมื่อ July 10, 2017.
26. ↑  "Update 9: Stretch Goal achieved! · Little Witch Academia 2". *Kickstarter*. สืบค้นเมื่อ July 10, 2017.
27. ↑  "Little Witch Academia 2 Kickstarter Ends With US$625,518 Pledged". *animenewsnetwork.com*. สืบค้นเมื่อ July 10, 2017.
28. ↑
29. ↑  ""Little Witch Academia: The Enchanted Parade" Streams on Netflix". *crunchyroll.com*. สืบค้นเมื่อ July 10, 2017.
30. ↑  "Trigger's Little Witch Academia Gets TV Anime Series". *Anime News Network*. June 24, 2016. สืบค้นเมื่อ June 24, 2016.
31. ↑  Green, Scott (October 5, 2016). ""Little Witch Academia" TV Anime Spotted For January 2017". *Crunchyroll*. สืบค้นเมื่อ October 5, 2016.
32. ↑  "Little Witch Academia TV Anime Reveals More Cast, Staff, Visual". *Anime News Network*. October 8, 2016. สืบค้นเมื่อ October 8, 2016.
33. ↑  "Little Witch Academia TV Anime's Promo Video Reveals Song Artists, January 8 Premiere". Anime News Network. December 1, 2016. สืบค้นเมื่อ December 1, 2016.
34. ↑  "Little Witch Academia Anime's Video Previews 2nd Half, New Theme Songs". *animenewsnetwork.com*. สืบค้นเมื่อ July 10, 2017.
35. ↑  "BD/DVD".
36. ↑  "Netflix Debuts Little Witch Academia TV Anime's 1st 13 Episodes on June 30". สืบค้นเมื่อ May 23, 2017.
37. ↑  "Netflix to Stream Little Witch Academia TV Anime Series". *Anime News Network*. July 5, 2016. สืบค้นเมื่อ October 5, 2016.
38. ↑  "'Little Witch Academia' Season 2 Release Date On Netflix: Episode 14 Soon? Trigger Talks Season 3 Characters". *Inquisitr*. July 3, 2017. สืบค้นเมื่อ July 10, 2017.
39. ↑  「BNA ビー・エヌ・エー」吉成曜監督＆シリーズ構成・中島かずきインタビュー、「獣人がいる社会」をどう描いたのか？. *Gigazine* (ภาษาญี่ปุ่น). April 7, 2020. สืบค้นเมื่อ September 26, 2021.
40. ↑  Romano, Sal. "Little Witch Academia: Chamber of Time launches May 15 in the Americas and Europe". *Gematsu*. สืบค้นเมื่อ 16 March 2018.
41. ↑  "Little Witch Academia: The Witch of Time and the Seven Wonders announced for PS4 - Gematsu". *gematsu.com*. May 28, 2017. สืบค้นเมื่อ July 10, 2017.
42. ↑  "Bandai Namco Ent. Reveals U.S. Release of Little Witch Academia: Chamber of Time Game for PS4, Steam". *animenewsnetwork.com*. สืบค้นเมื่อ July 10, 2017.
43. ↑  "Little Witch Academia PS4 Game's 2nd Ad Reveals November 30 Launch, Trigger's Anime Footage, Bonus Game". *animenewsnetwork.com*. สืบค้นเมื่อ July 10, 2017.
44. ↑  "リトルウィッチアカデミアVr ほうき星に願いを".
45. ↑  "『リトルウィッチアカデミア-Vrホウキレース- 』制作プロジェクト！".
46. ↑  @LWA\_VR (May 6, 2020). "We have decided to postpone the release of "Little Witch Academia: VR Broom Racing." It was originally scheduled fo…" (ทวีต) – โดยทาง ทวิตเตอร์.
47. ↑  "Trigger Teases New Project & New Inferno Cop/Little Witch Academia Crossover Short". *animenewsnetwork.com*. สืบค้นเมื่อ July 10, 2017.
48. ↑  ""Super Robot Wars" Smartphone Game To Feature "Little Witch Academia" Crossover". *crunchyroll.com*. October 22, 2017. คลังข้อมูลเก่าเก็บจากแหล่งเดิมเมื่อ 2018-05-06. สืบค้นเมื่อ October 22, 2017.
49. ↑  Wolf, Ian (November 27, 2019). "Crunchyroll Names The Top 100 Anime of the 2010s". *Anime UK News*. สืบค้นเมื่อ January 4, 2020.
50. ↑  Coats, Cayla (November 25, 2019). "Crunchyroll Editorial's Top 100 Anime of the Decade: 100-26". *Crunchyroll*. สืบค้นเมื่อ January 4, 2020.
51. ↑  "The Best Anime of the Decade (2010 - 2019)". *IGN*. January 1, 2020. สืบค้นเมื่อ January 4, 2020.
52. ↑  Ashby, Emily (March 13, 2020). "Little Witch Academia Review". *Common Sense Media*. เก็บจากแหล่งเดิมเมื่อ May 10, 2021. สืบค้นเมื่อ April 28, 2022.

แหล่งข้อมูลอื่น
---------------

* เว็บไซต์ทางการ (ญี่ปุ่น)
* เว็บไซต์ *ซีรีส์โทรทัศน์* ทางการ (ญี่ปุ่น)
* โรงเรียนเวทมนตร์แม่มดน้อยฝึกหัด เก็บถาวร 2019-03-23 ที่ เวย์แบ็กแมชชีน ที่ Anime Mirai (ญี่ปุ่น)
* *โรงเรียนเวทมนตร์แม่มดน้อยฝึกหัด* (ภาพยนตร์) ที่เครือข่ายข่าวอนิเมะ
* *โรงเรียนเวทมนตร์แม่มดน้อยฝึกหัด* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ